## מסכמים את סמסטר א' תשע"ט במרכז ללימודי מוגבלות

## כל המידע, תמלולים וסרטונים- כאן לפניכם

**ממפגשי חוקרים לאורך הסמסטר**

**הזדמנויות ואתגרים במחקר חברתי-יישומי על אנשים עם מוגבלות**

במפגש החוקרים הרצו: גב' דורי ריבקין, ד"ר דפנה הרן וגב' ליטל ברלב מהיחידה לחקר המוגבלות במכון ברוקדייל. ההרצאה דנה בהזדמנויות והאתגרים במחקר חברתי-יישומי על אנשים עם מוגבלות וקווי הדמיון והשוני בינו לבין מחקר תיאורטי-בסיסי. במפגש הוצגו דוגמאות של מחקרים יישומיים שנעשו ביחידה, באמצעותן הומחשה התרומה של שיטות המחקר היישומיות להעשרת תחום המוגבלות.

לצפייה בסרטון: [לחצו כאן.](https://www.youtube.com/watch?v=pe1q5dLFg3c&feature=youtu.be)

לתמלול:

**Play & toys for all: זכויות ילדים עם מוגבלות למשחק ומשחקיות**

*משחק לשם משחק בקרב ילדים עם מוגבלות*
גב' נעה ניצן, מרפאה בעיסוק, מנהלת מקצועית במרכז הטכנולוגי ומרכזת תחום ריפוי בעיסוק בבית ספר לחינוך מיוחד בית איזי שפירא / גב' דיינה קאפל, מרפאה בעיסוק בית לספר לחינוך מיוחד והמרכז הטכנולוגי בית איזי שפירא.
חסמים בפני משחק ומשחקיות: היבטים נפשיים, חברתיים ומחקריים / ד"ר אדוה איכנגרין, פוסט דוקטורנטית באוניברסיטת ליידן בשיתוף עם אוניברסיטת ת"א

לצפייה בסרטון: [לחצו כאן.](https://www.youtube.com/watch?v=_ft_3URjovg&feature=youtu.be)

 **נקודת מבט חדשה: ממחקר "על" למחקר "עם" הקהילה האוטיסטית**

אירוע שנערך בשיתוף המרכז לאוטיזם באוניברסיטה העברית.
*גישה ביקורתית למוגבלות בקהילה האוטיסטית בעולם ובישראל*
ד"ר סולה שלי/ מראשוני הקהילה האוטיסטית בעולם וממקימי אס”י - פעילי הקהילה האוטיסטית בישראל.
*מאמץ משותף: נקיטת גישה משתפת במחקר על אוטיזם*
ד"ר אנה רמינגטון/ פרופסור חבר ומנהלת מרכז CRAE של אוניברסיטת UCL, מרכז למחקר אוטיזם וחינוך.

לצפייה בסרטון:

**מרצים אורחים מבקרים בקורסים במחלקות השונות ברחבי האוניברסיטה**

המרכז ללימודי מוגבלות מזמין מרצים ומרצות באוניברסיטה העברית מכלל הפקולטות ותחומי הידע להגיש הצעות לאירוח מרצה מתחום לימודי המוגבלות בקורסים שלהם.
לקבלת פרטים נוספים לחצו : כאן.

במהלך הסמסטר התארחו כמה מרצים.ות בכמה פקולטות שונות ברחבי הקמפוס:

**לשבור את תקרת הזכוכית: החסמים והתקוות של אנשים חרשים וכבדי שמיעה**

במפגש הרצתה שירלי פינטו, משפטנית, פעילה חברתית-פוליטית, ממייסדי עמותת המרכז הישראלי ללימודי חירשות, על תקרת הזכוכית העבה שקיימת מעל ראשם של אנשים חרשים וכבדי שמיעה, החסמים העומדים בפניהם ועל החלום הבלתי פוסק והחזון- לפרוץ את התקרה.

ההרצאה נערכה במסגרת קורס של ד"ר שירלי ורנר, בבית הספר לעבודה סוציאלית באוניברסיטה העברית.

לצפייה בסרטון: [לחצו כאן.](https://www.youtube.com/watch?v=_KO5bB4zcGM&feature=youtu.be)

**המודל החברתי של המוגבלות והשפעתו על מרפאות בעיסוק**

במפגש הרצה יובל לסטר-קידר, סטודנט לתואר מוסמך בריפוי בעיסוק, אודות המודל החברתי למוגבלות ועל האופן שהמודל יכול לתרום לעבודתה של המרפאה בעיסוק.
ההרצאה נערכה במסגרת קורס של ד"ר רותי טראוב, בבית הספר לריפוי בעיסוק באוניברסיטה העברית.

**הדינאמיקה של יחסי הסיוע במקצועות הטיפול**

בהרצאה הרצתה יעל הלוי, ביבליותרפיסטית ומטפלת בתנועה, אודות העמדות המתפתחות לעבר שינוי ביחסי איש המקצוע והאנשים עם מוגבלויות שמקבלים ממנו שירות או טיפול מקצועי, ובתפיסות שהשתנו גם בפסיכותרפיה באשר ליחסי מטפל-מטופל.
ההרצאה נערכה במסגרת קורס של ד"ר רוני הולר, בבית הספר לעבודה סוציאלית באוניברסיטה העברית.

לצפייה בסרטון: [לחצו כאן.](https://youtu.be/9F1g62iBs3o)

**דרך מראת השירותים: נראות והסדרת הנגישות של מראות בשירותים הציבוריים**
בהרצאה הרצתה נילי ברויאר, דוקטורנטית בתכנית ללימודי מוגבלות באוניברסיטת אילינוי שבשיקגו ופעילה לקידום לימודי מוגבלות ואמנות נכות בישראל. ההרצאה התמקדה במרחב השירותים הציבוריים ועשתה שימוש בראי כאמצעי יוצא דופן לבקר את הגישה הטכנוקרטית לנגישות.
ההרצאה נערכה במסגרת קורס של ד"ר רוני הולר, בבית הספר לעבודה סוציאלית באוניברסיטה העברית.
נילי התארחה בבית הספר לעבודה סוציאלית להרצאה נוספת בנושא: "פרפורמנס של נכות בחיי היומיום: התמודדות עם סטיגמה והתנגדות לה".

לצפייה בסרטון: [לחצו כאן.](https://www.youtube.com/watch?v=Gk43k6fO5us&feature=youtu.be)

ב17.12.18 התארחה מיטלי אהרון בקורס של ד"ר גילי מהמחלקה לסוציולוגיה ואנתרופולוגיה, במסגרת שיעור שעסק במוגבלות ומגדר. מיטלי שיתפה אותנו בחוויה שלה כאישה ואמא עם מוגבלות, ובמפגשים עם אנשים בחיי היום יום ועם הממסד הרפואי.

**לימודי מוגבלות בקהילה**

**הרצאה למדריכי הכשרות סטודנטים לעבודה סוציאלית: המודל החברתי למוגבלות**

יואב קריים, מנהל-שותף אשכול לפיתוח ושינוי חברתי מבית איזי שפירא, הרצה מול קהל המדריכים.ות בתכנית הכשרות הסטודנטים בבית הספר לעבודה סוציאלית באוניברסיטה העברית, במסגרת כנס הפתיחה של התכנית. ההרצאה עסקה בגישה החברתית למוגבלות, עבודה סוציאלית ושינוי חברתי. בהרצאתו יואב חיבר את מדריכי ההכשרות לתפיסות ביקורתיות באשר לאופן שבו עובדים סוציאליים ממלאים את תפקידם. האירוע מסמל את תחילת שיתוף הפעולה של המרכז ללימודי מוגבלות עם מרכז ההכשרות של בית הספר, במסגרת זו יקנה המרכז ידע למדריכים וסטודנטים בהכשרות בתחום של התפיסה החברתית למוגבלות והיבטיה היישומיים. כמו כן, סטודנטים בבוגר יידרשו להגיש תרגילים ועבודות בתחום, כחלק מהשאיפה לקדם הכרות והבנה מעמיקה של התחום גם בקרב אלו שאינם עוסקים בכך באופן ישיר.

**הרצאה למדריכי הכשרות סטודנטים לעבודה סוציאלית**

חברת המרכז ותלמידת המחקר , תמר גבע, הרצתה בפני מדריכי סטודנטים לעבודה סוציאלית, העוברים תהליך הכשרה בביה"ס לעבודה סוציאלית באוניברסיטה העברית.
השיעור ביקש לחשוף את המדריכים לגישה החברתית להבנת מוגבלות ולהנכיח שיח ביקורתי אודות המבנים החברתיים המשפיעים על חווית המוגבלות של אדם. המפגש עסק גם בשינויים המשמעותיים שעוברים השירותים החברתיים בתחום המוגבלויות, ועל האתגר בלהיות מדריך בתהליך שינוי כה מעמיק המאתגר גם את התפיסות האישיות ולא פחות מכך את פרקטיקות ההתערבות.

**הרצאה לרכזים.ות בעמותת שק"ל**

ד"ר שירלי ורנר, מנהלת המרכז ללימודי מוגבלות, הרצתה ב7.2 בפני רכזות תעסוקה ורכזות דיור בעמותת שקל, אודות רוח המודל החברתי ועל סטיגמה בקרב אנשי מקצוע.

**כנס בינלאומי/ 7-8.1:מודלים חברתיים, אנשי מקצוע ומה שבינהם**

רבים הגיעו ב- 7.1, לכנס המרכז ללימודי מוגבלות שנערך בירושלים, שכלל הרצאות של מרצים אורחים מאנגליה: פרופ' תום שייקספיר וד"ר חנה מורגן, פאנל בהשתתפות גורמים ממשרדי הממשלה וכן הרצאות מפי מרצות מובילות בתחום לימודי המוגבלות בארץ.

היום השני של הכנס, 8.1, כלל סדנה מחקרית מתודולוגית מרתקת בהשתתפות אורחינו מחו"ל ומרצים אורחים מן הארץ.

הכנס אשר משך אליו אנשים מקהילת המוגבלות, אנשי מקצוע, פעילים חברתיים ועוד- עסק במודלים חברתיים למוגבלות ובמפגש שלהם עם השדה המקצועי והמחקרי.

סרטון הכנס ב7.1: https://youtu.be/XaO2I5jYNm4

סרטון הסדנה המתודולוגית ב8.1: https://youtu.be/MvFvrjlyoI0

לקריאת תמלולי הכנס כנסו לאתר שלנו: <http://disabilities.huji.ac.il/>

**מקדמים פורומים בתחום לימודי המוגבלות**

**פורום לימודי מוגבלות בחברה הערבית**

בימים אלה מתקיים פורום של קבוצת חוקרים בתחום לימודי המוגבלות למטרות קידום תחום זה בחברה הערבית. תכנית זו פועלת במסגרת התכנית "חברה של שווים" ששואפת ליצור שיח אקדמי רגיש תרבות בתוך החברה. במסגרת הקבוצה, הכוללת חוקרים יהודים וערבים כאחד, נחשפים החוקרים לעשייה המתפתחת בישראל ובעולם בתחום לימודי המוגבלות ודנים בסוגיות בוערות בתחום.
היוזמה הינה שיתוף פעולה של ג'וינט ישראל- ישראל מעבר למוגבלות, המרכז ללימודי מוגבלות בבית הספר לעבודה סוציאלית ולרווחה חברתית באוניברסיטה העברית, ומכללת אלק'אסמי.

**פורום הוראת לימודי מוגבלות**

מרצים ופעילים חברתיים נפגשו במסגרת פורום הוראת לימודי מוגבלות אשר הוקם בשנה שעברה. המשתתפות אשר הוראת לימודי המוגבלות היא בלב עשייתן ועניינן , התכנסו סביב שולחן עגול ודנו בסוגיות ייחודיות בתחום. את המפגש ארחו צוות הקריה האקדמית אונו , ד"ר ניצן אלמוג - ראש המיקוד בשילוב והכלה בחוג לחינוך וחברה ופרופ' שירה ילון - חיימוביץ - דיקנית הסטודנטים וראש המרכז לאקדמיה שיוויונית, בשיתוף עם המרכז ללימודי מוגבלות באוניברסיטה העברית ופורום חיפה ללימודי מוגבלות.

**פורום מחקר פעולה משתף**

לאחרונה נפתח מיזם מיוחד וחשוב מאין כמוהו בשותפות עם בית איזי שפירא, עם הקמת הפורום לקידום מחקר פעולה משתף (Inclusive Research Group). במפגש הראשון, שנערך בבית איזי שפירא נכחו פעילים חברתיים, אנשי מחקר ואקדמיה המעוניינים ביצירת פורום משותף שמטרתו למידה וחשיבה משותפת בתחום. במסגרת המפגש, הוצג המודל של קבוצות מחקר פעולה משתפות בארץ ובעולם בתחום המוגבלות, גישה המבקשת ליצור מעבר ממחקרים "על" אנשים עם מוגבלות למחקרים "עם" אנשים עם מוגבלות, חותרת לשינוי המצב הקיים ומעודדת למעורבות חברתית וקהילתית. הפורום ימשיך את פעילותו במסגרת מפגשי המשך במהלך השנה ובמסגרתו יעלו דילמות, התלבטויות ושיתוף מידע.

**קבוצת עניין לתלמידי מחקר**

במסגרת המרכז נפתחה השנה קבוצה שתהווה קרקע פוריה למפגש ושיח בלתי אמצעי בין תלמידי המחקר בתחום לימודי מוגבלות באוניברסיטה. מטרת הקבוצה היא לאפשר שיח פתוח ותומך בין תלמידי המחקר, שיתוף ותמיכה הדדיים, חשיפה למתודולוגיות ותחומי ידע חשובים וכן יצירת פלטפורמה לשת"פ בתחום האקדמי. הקבוצה מיועדת לכל תלמידי המחקר העוסקים בתחום המוגבלות מתוך פרספקטיבה חברתית- תלמידי מוסמך ודוקטורט כאחד. המפגשים נערכים מידי חודש לאורך הסמסטרים. להרשמה ופרטים נוספים יש לפנות במייל: disability.studies@mail.huji.ac.il

**אירועים קרובים:**

**3.4.19 מפגש בשיתוף המרכז לתעסוקה של בית הספר לעבודה סוציאלית באוניברסיטה העברית**

המפגש יעסוק בנושא החיבור וההפרייה ההדדית שבין עבודה סוציאלית תעסוקתית, שיקום תעסוקתי של אנשים עם מוגבלות ולימודי מוגבלות. במפגש יציגו: פרופ' ג'וני גל וגב' דתיה ברששת, מנהלי המרכז לעבודה סוציאלית ותעסוקה באוניברסיטה העברית, יציגו את השדה של עבודה סוציאלית תעסוקתית; גב' כרמל סטינגר, מנהלת אגף השיקום בביטוח לאומי תציג את הנושא של שיקום תעסוקתי וד"ר עינת אלבין מהקליניקה המשפטית מהפקולטה למשפטים באוניברסיטה העברית, תציג את ההקשר של לימודי מוגבלות ותרומתם להבנה בנוגע לחקיקה תעסוקתית.
\*\*\*הזמנה תתפרסם בהמשך\*\*\*

להרשמה מוקדמת: [לחצו כאן.](https://goo.gl/forms/QPAxhlry8MMqIfv12)

**סדרת המפגשים הפתוחים של סמסטר ב': מוגבלות בראייה חברתית**

מפגשים פתוחים במרכז- מוגבלות בראייה חברתית

לקריאת ההזמנה בקובץ וורד: [לחצו כאן.](https://disabilities.huji.ac.il/news/%D7%A1%D7%93%D7%A8%D7%AA-%D7%94%D7%9E%D7%A4%D7%92%D7%A9%D7%99%D7%9D-%D7%94%D7%A4%D7%AA%D7%95%D7%97%D7%99%D7%9D-%D7%9E%D7%95%D7%92%D7%91%D7%9C%D7%95%D7%AA-%D7%91%D7%A8%D7%90%D7%99%D7%99%D7%94-%D7%97%D7%91%D7%A8%D7%AA%D7%99%D7%AA)

**מלגת המרכז ללימודי מוגבלות לתלמידי מחקר- תשע"ט**

לקריאת הקול קורא בקובץ וורד:[**לחצו כאן.**](https://disabilities.huji.ac.il/news/%D7%A7%D7%95%D7%9C-%D7%A7%D7%95%D7%A8%D7%90-%D7%9C%D7%9E%D7%9C%D7%92%D7%AA-%D7%AA%D7%9C%D7%9E%D7%99%D7%93%D7%99-%D7%9E%D7%97%D7%A7%D7%A8-%D7%AA%D7%A9%D7%A2%D7%98)

**מוגבלות בראיה חברתית- מחקר, מדיניות ופרקטיקה**

כחלק מהסכמי חילופי סטודנטים בין בית הספר באוניברסיטה העברית ובית הספר לעבודה סוציאלית באוניברסיטת בריטיש קולומביה בקנדה (The University of British Columbia), מוצע לסטודנטים קורס מרוכז שיבחן את המפגש בין הפרספקטיבות התיאורטיות, התרבותיות, החברתיות, ההיסטוריות והאתיות בתחום המוגבלות וכיצד הן משפיעות על הפרקטיקה המקצועית, מדיניות ועל חייהם של אנשים עם מוגבלות. את הקורס יובילו פרופ' טים סטיינטון וד"ר שירלי ורנר, שניהם מרצים וחוקרים מובילים בתחום לימודי המוגבלות. הקורס יכלול הרצאות וסיורים בלשכות שירותים חברתיים באזור.

בחודש מרץ יתקיים זו הפעם השלישית, כנס בינ"ל בהשתתפות מרצים אורחים ממכון המנהיגות בנושא אנשים עם מוגבלות מאוניברסיטת דאלאוור. מטרת הכנס הינה הכרות של אנשי המקצוע עם גישות עכשוויות להספקת שירותים לאנשים עם מוגבלות, הקניית הידע והערכים הנדרשים על מנת לייצר שינוי ולפעול להשתתפות והכללה מלאה של אנשים עם מוגבלות בחברה.
הכנס יתקיים בשני מוקדים בארץ:

חיפה – יום ראשון, 10 במרץ 2019 להרשמה: [לחץ כאן](https://forms.office.com/Pages/ResponsePage.aspx?id=DcnkiZzj20miqu634Cx3hpgKd82hR_hHlDaTpNB-HtNURUs0M0JRSjJSTUtJQzZQNEpDUkdCRU1RTS4u&fbclid=IwAR3DEu7X8DftEZTq6ol0sXPPSh6cioPAwqHzpw9VqJPrEb-SDAWVRbv5PmA).

תל אביב – יום שני, 11 במרץ 2019. להרשמה: [לחץ כאן](forms.office.com/Pages/ResponsePage.aspx).

תכנית מלאה תפורסם בקרוב!

**צפויים לנו עוד ארועים מיוחדים במהלך החודשים הקרובים.**

**עקבו אחרינו- ברשימת התפוצה, ב**[**פייסבוק**](http://www.facebook.com/DisabilityStudiesJerusalem/)**וב**[**אתר האינטרנט**](http://disabilities.huji.ac.il/)**.**

ועוד ועוד..

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

המרכז ללימודי מוגבלות הינו מרכז משותף לביה"ס לעבודה סוציאלית ולרווחה חברתית באוניברסיטה העברית וישראל מעבר למגבלות (ממשלת ישראל, ג'וינט ישראל וקרן משפחת רודרמן), ומיועד לקידום הידע, המחקר וההוראה בתחום המוגבלויות, ברוח התפיסה החברתית.

להצטרפות או הסרה מרשימת התפוצה וליצירת קשר, שלחו מייל: disability.studies@mail.huji.ac.il